CELEX: 62009CN0547
Language: da
Date: 2009-12-28 00:00:00
Title: Sag C-547/09: Anmodning om præjudiciel afgørelse indgivet af Oberlandesgericht Innsbruck (Østrig) den 28. december 2009 — Pensionsversicherungsanstalt mod Andrea Schwab

17.4.2010   
            
            
               DA
            
            
               Den Europæiske Unions Tidende
            
            
               C 100/14
            
         Anmodning om præjudiciel afgørelse indgivet af Oberlandesgericht Innsbruck (Østrig) den 28. december 2009 — Pensionsversicherungsanstalt mod Andrea Schwab
   (Sag C-547/09)
   2010/C 100/22
   Processprog: tysk
   
      Den forelæggende ret
   
   Oberlandesgericht Innsbruck
   
      Parter i hovedsagen
   
   
      Sagsøger: Pensionsversicherungsanstalt
   
      Sagsøgt: Andrea Schwab
   
      Præjudicielle spørgsmål
   
   
               1)
            
            
               Skal artikel 2, stk. 2, første led, og artikel 3, stk. 1, litra c), i direktiv 76/207/EØF (1), som affattet ved direktiv 2002/73/EF, samt artikel 2, stk. 1, litra a) og b), og artikel 14, stk. 1, litra c), i direktiv 2006/54/EF (2) fortolkes således, at en offentlig pensionsforsikringsinstitutions direkte forskelsbehandling på grundlag af køn (opsigelse/afskedigelse af en ansat kvindelig læge) kan være begrundet?
            
         
               2)
            
            
               Skal artikel 4, stk. 1, i direktiv 97/80/EØF (3) og artikel 19, stk. 1, i direktiv 2006/54/EF — i givet fald artikel 2, stk. 2, andet led, i direktiv 76/207/EØF, som affattet ved direktiv 2002/73/EF og artikel 2, stk. 1, litra b), i direktiv 2006/54/EF, eller artikel 2, stk. 2, litra a), sammenholdt med artikel 6, stk. 1, i direktiv 2000/78/EF (4) — fortolkes således, at de er til hinder for en national lovgivning, hvorefter man i søgsmål vedrørende aldersdiskrimination om annullation af en afgørelse om opsigelse/afskedigelse på grundlag af køn, ikke kan tage hensyn til sociale faktorer eller foretage en interesseafvejning, men blot undersøge, om der foreligger bevis på, at forskelsbehandlingen på grundlag af køn var den overvejende grund for opsigelsen/afskedigelsen, eller om der var en anden og mere tungtvejende grund, som det tilkommer arbejdsgiveren at føre bevis for?
            
         
      (1)  Rådets direktiv 76/207/EØF af 9.2.1976 om gennemførelse af princippet om ligebehandling af mænd og kvinder for så vidt angår adgang til beskæftigelse, erhvervsuddannelse, forfremmelse samt arbejdsvilkår (EFT L 39, s. 40).
   
      (2)  Europa-Parlamentets og Rådets direktiv 2006/54/EF af 5.7.2006 om gennemførelse af princippet om lige muligheder for og ligebehandling af mænd og kvinder i forbindelse med beskæftigelse og erhverv (omarbejdning) (EUT L 204, s. 23).
   
      (3)  Rådets direktiv 97/80/EF af 15.12.1997 om bevisbyrden i forbindelse med forskelsbehandling på grundlag af køn (EFT 1998 L 14, s. 6).
   
      (4)  Rådets direktiv 2000/78/EF af 27.11.2000 om generelle rammebestemmelser om ligebehandling med hensyn til beskæftigelse og erhverv (EFT L 303, s. 16).